62019CJ0730_INF
2022 m. gegužės 12 d. Teisingumo Teismo (septintoji kolegija) sprendimas
Komisija / Bulgarija (Ribinės vertės – SO2)
(Byla C‑730/19) (
1
)
„Valstybės įsipareigojimų neįvykdymas – Aplinka – Direktyva 2008/50/EB – Aplinkos oro kokybė – 13 straipsnio 1 dalis ir XI priedas – Sistemingas ir nuolatinis sieros dioksido (SO2) ribinių verčių viršijimas zonoje BG0006 (pietryčiai), Bulgarija – 23 straipsnio 1 dalis ir XV priedas – „Kuo trumpesnis“ viršijimo laikotarpis – Tinkamos priemonės“
1.
Ieškinys dėl įsipareigojimų neįvykdymo – Ginčo dalykas – Nustatymas per ikiteisminę procedūrą – Patikslinimas, atsižvelgiant į Sąjungos teisės pakeitimus – Leistinumas – Sąlygos
(SESV 258 straipsnis; Europos Parlamento ir Tarybos direktyvos 2008/50 13 straipsnio 1 dalis ir XI priedas; Tarybos direktyvos 1999/30 3 straipsnis ir I priedas)
(žr. 60 punktą)
2.
Ieškinys dėl įsipareigojimų neįvykdymo – Ginčo dalykas – Nustatymas per ikiteisminę procedūrą – Atsižvelgimas į faktines aplinkybes, atsiradusias po to, kai buvo pateikta pagrįsta nuomonė – Sąlygos – Faktinės aplinkybės, kurios yra to paties pobūdžio, kaip nurodyta pradžioje, ir sudaro to paties elgesio dalį
(SESV 258 straipsnis)
(žr. 61 punktą)
3.
Aplinka – Oro tarša – Aplinkos oro kokybė – Direktyva 2008/50 – Žmonių sveikatos apsaugos ribinės vertės – Sistemingas ir nuolatinis viršijimas – Įsipareigojimų neįvykdymas
(Europos Parlamento ir Tarybos direktyvos 2008/50 13 straipsnio 1 dalis ir XI priedas)
(žr. 62–71, 76 punktus, rezoliucinės dalies 1 punktą)
4.
Aplinka – Oro tarša – Aplinkos oro kokybė – Direktyva 2008/50 – Žmonių sveikatos apsaugos ribinės vertės – Sieros dioksidas – Viršijimas – Vertinimo kriterijai – Vienoje mėginių ėmimo vietoje išmatuotas ribinės vertės viršijimas – Leistinumas
(Europos Parlamento ir Tarybos direktyvos 2008/50 13 straipsnio 1 dalis, 23 straipsnio 1 dalis ir XI priedas)
(žr. 72 punktą)
5.
Ieškinys dėl įsipareigojimų neįvykdymo – Objektyvus pobūdis – Įsipareigojimų neįvykdymo kilmė – Poveikio nebuvimas
(SESV 258 straipsnis)
(žr. 77 punktą)
6.
Aplinka – Oro tarša – Aplinkos oro kokybė – Direktyva 2008/50 – Žmonių sveikatos apsaugos ribinės vertės – Sieros dioksidas – Viršijimas – Pasekmės – Valstybės narės pareiga parengti planą padėčiai ištaisyti – Tinkamų ir veiksmingų priemonių, užtikrinančių kuo trumpesnį viršijimo laikotarpį, nepriėmimas laiku – Įsipareigojimų neįvykdymas
(Europos Parlamento ir Tarybos direktyvos 2008/50 13 straipsnio 1 dalis, 23 straipsnio 1 dalis, XI ir XV priedai)
(žr. 128–142 punktus, rezoliucinės dalies 1 punktą)
7.
Aplinka – Oro tarša – Aplinkos oro kokybė – Direktyva 2008/50 – Ribinių oro kokybės verčių viršijimas – Pareiga parengti planą šioms problemoms spręsti – Terminas – Ilgų nutraukimo terminų nustatymas – Neleistinumas – Įsipareigojimų neįvykdymas
(Europos Parlamento ir Tarybos direktyvos 2008/50 23 straipsnio 1 dalis)
(žr. 145–147 punktus)
Rezoliucinė dalis
1.
Bulgarijos Respublika,
neužtikrinusi, kad zonoje BG0006 (pietryčiai) nuo 2007 m. iki 2018 m. imtinai nebūtų sistemingai ir nuolat viršijama sieros dioksido (SO2) valandos ribinė vertė ir nuo 2007 m. iki 2018 m. imtinai, išskyrus 2010 m. ir 2012 m., nebūtų viršijama šio teršalo dienos ribinė vertė, neįvykdė įsipareigojimų pagal 2008 m. gegužės 21 d. Europos Parlamento ir Tarybos direktyvos 2008/50/EB dėl aplinkos oro kokybės ir švaresnio oro Europoje 13 straipsnio 1 dalies, siejamos su jos XI priedu, nuostatas ir
nuo 2010 m. birželio 11 d. nesiėmusi tinkamų priemonių, užtikrinančių SO2 ribinių verčių laikymąsi toje zonoje, ypač neužtikrinusi, kad oro kokybės planuose būtų numatytos tinkamos priemonės tam, kad šios ribinės vertės būtų viršijamos kuo trumpesnį laikotarpį, neįvykdė įsipareigojimų pagal šios direktyvos 23 straipsnio 1 dalies, siejamos su jos XV priedo A skirsniu, nuostatas.
2.
Priteisti iš Bulgarijos Respublikos bylinėjimosi išlaidas.
(
1
)	OL C 399, 2019 11 25.